Imperatorienė Cisi
Imperatorienė Cisi (kin. 慈禧太后, pinyin: Cíxǐ Tàihòu; W.-G.: Tz’u-Hsi T’ai-hou; 1835 m. lapkričio 29 d. – 1908 m. lapkričio 15 d.) – kilusi iš Mandžiūrijos Jehe Naros klano. Tai buvo stipri ir valdžios siekusi asmenybė, tapusi Čingų dinastijos regente ir nuo 1861 m. iki 1908 m. už savo nepilnamečius giminaičius valdžiusi Kiniją. Daugelis istorikų jos valdymo metodus įvardina kaip despotizmą ir sieja ją su imperatoriškosios Kinijos žlugimu.